
	Συναυλία του 

Φωνητικού Συνόλου Δήμου Λάρνακας

υπό τη διεύθυνση του μαέστρου 

Ανδρέα Γερολέμου

στο Σπίτι της Κύπρου

Την Παρασκευή 25 Νοεμβρίου 2016 και ώρα 20:30 θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα, η συναυλία του Φωνητικού Συνόλου Δήμου Λάρνακας υπό τη διεύθυνση του μαέστρου Ανδρέα Γερολέμου.  
Στην εκδήλωση θα ακουστούν ποιήματα της Ελένης Αρτεμίου-Φωτιάδου, αφήγηση από τον Ηλία  Σπ. Ηλία και στο πιάνο η Αιμιλία Μιχαήλ.
Στις αρχές του 1988 ιδρύεται στη Λάρνακα η τετράφωνη μικτή χορωδία του Δήμου Λάρνακας με πρώτη Μαέστρο  την Ελένη Πουργουρίδου. Το 1999 αναλαμβάνει Μαέστρος της χορωδίας ο Ανδρέας Γερολέμου και η χορωδία μετονομάζεται σε Φωνητικό Σύνολο. Η χορωδία εμφανίζεται σε συναυλίες, φεστιβάλ, χριστουγεννιάτικες συναυλίες και εκδηλώσεις της Λάρνακας και ολόκληρης της Κύπρου και δίνει με επιτυχία παραστάσεις σε αρκετές πόλεις της Ελλάδας και της Ιταλίας. Συνεργάζεται με αρκετούς καταξιωμένους Έλληνες καλλιτέχνες, όπως ο Γιώργος Θεοφάνους, η Σοφία Βόσσου, ο Πέτρος Γαϊτάνος, η Γιώτα Νέγκα, ο Μάνος Πυροβολάκης, ο Παναγιώτης Πετράκης, ο Παναγιώτης Μάργαρης, η Ανδριάνα Μπάμπαλη, ο Δημήτρης Μπάσης και άλλοι. Από τις εκδηλώσεις της ξεχωρίζουν η συμμετοχή της στη όπερα «Καβαλλερία Ρουστικάνα» της Λυρικής Σκηνής Κύπρου, η παράσταση «Ελεύθεροι Πολιορκημένοι» με σολίστα τον Λάκη Χαλκιά και οι μεγάλες μουσικοχορευτικές παραγωγές «Για θεούς και Εραστές», «Ανθρώπων Έργα», «Μια νύκτα στου Ψυρρή», «Σαν Ηφαίστειο που ξυπνά», «Μια νύκτα στου Ψυρρή 2», το αφιέρωμα στον Γιάννη Πάριο «Δώσε μου λιγάκι ουρανό» με σολίστα τον Γιώργο Σταματάρη και «Ηθοποιός σημαίνει φως».

17 Νοεμβρίου 2016

	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.png][image: image4.jpg][image: image5.png]